stanford-oval/wikipedia huggingface dataset:
משיחת שאול למלך
שנות מלכות שאול

בפסוקי הנביא נכתב ששאול מלך שנתיים בלבד: ”בֶּן שָׁנָה שָׁאוּל בְּמָלְכוֹ וּשְׁתֵּי שָׁנִים מָלַךְ עַל יִשְׂרָאֵל” (ספר שמואל א', פרק י"ג, פסוק א'). אמנם פרשני המקרא חלוקים במנין השנים:
ברש"י כתב שאכן דברי הפסוק הן כפשוטו ושאול מלך שנתיים בלבד.
בפירוש הרלב"ג כתב שקשה לקבל ששאול מלך שנתיים בלבד, לאור כל פועלו ומלחמתו בדוד המלך ועוד. לדעתו כוונת הכתוב שבאותו פרק זמן עליו נסוב הפסוק, היה זה לאחר שמלך שנתיים. אבל למעשה מלכותו נמשכה שנים רבות.
בפירושו של רבי יצחק אברבנאל הוסיף שבכוונה לא הזכיר הכתוב את מנין שנות מלכות שאול, מאחר שימי מלכותו היו 'שנות דאגה' בעקבות מלחמתו עם דוד המלך.
בפירוש רבי ישעיה מטראני כתב, שכוונת הכתוב הוא ששאול מלך שנתיים עד שנמשח דוד למלך ”יש לפרש ששתי שנים עד שנמשח דוד, שמשעה שנמשח דוד כאילו בטלה מלכותו, ומה שמלך אחרי כן 'מלכותא בלא תגא הוא' (=מלכות בלא כתר)”.
בברית החדשה (מעשי השליחים) מובא ששאול מלך ארבעים שנה:
וַיִּשְׁאֲלוּ מֶלֶךְ וַיִּתֵּן לָהֶם אֱלֹהִים אֶת־שָׁאוּל בֶּן־קִישׁ אִישׁ מִשֵּׁבֶט בִּנְיָמִן אַרְבָּעִים שָׁנָה׃
ביאורים

↑  לפי חלק מהפרשנים, הבחירה התבצעה על ידי האורים והתומים.
↑  ביטוי זה משמש כיום בעברית לתיאור אדם עניו.
הערות שוליים

↑  גליל 1996 = Gershon Galil, The Chronology of the Kings of Israel and Judah, Leiden. New York – Köln, (Brill) 1996. עבודתו של גרשון גליל נחשבת בסיס מקובל לתארוך מלכי ישראל ויהודה שלפני ימי אחאב. עם זאת, אם מקבלים את משך מלכותו של דוד כ-40 שנה בדיוק, ייצא שמות שאול חל בשנת 1010 לפנה"ס. אורך מלכותו מסופק גם הוא כך שראית מלכותו לפי כרונולוגיה זו עשויה להיות מוקדמת אף יותר.
↑  ראו פירוש המלבי"ם שם.
↑  ספר שמואל א', פרק י', פסוק י"א, והשוו עם פרק י"ט, פסוק כ"ד.
↑  ראו למשל: רד"ק על ספר שמואל א', פרק י', פסוק י"ט
↑  ”אֲשֶׁר אֵינֶנּוּ יֹצֵא אַחֲרֵי שָׁאוּל וְאַחַר שְׁמוּאֵל כֹּה יֵעָשֶׂה לִבְקָרוֹ” (ספר שמואל א', פרק י"א, פסוק ז').
↑  לדעות נוספות והרחבה ראו במאמרו של הרב איתן שנדורפי באתר בני ציון כמה שנים מלך שאול.
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה • החזרת ארון הברית לישראל והעלאתו לירושלים |  |
| תקופת שמואל הנביא | ארון הברית בשדה פלשתים • קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
שמואל הנביא ושאול המלך
שאול פוגש את שמואל הנביא
ציפור על תיל

| --- | --- |
כרזת הסרט
כרזת הסרט
 בימוי:  ג'ון בדהאם
 הופק בידי:  רוב כהן
 תסריט:  דייוויד זלצר, לואיס ונוסטה
 עריכה:  פרנק מוריס
 שחקנים ראשיים:  מל גיבסון גולדי הון דייוויד קאראדין
 מוזיקה:  הנס צימר
 צילום:  רוברט פרימס
 מדינה:  ארצות הברית ארצות הברית
 חברת הפקה:  Interscope Communications 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  18 במאי 1990
 משך הקרנה:  110 דקות
 שפת הסרט:  אנגלית
 סוגה:  סרט פעולה, קומדיה רומנטית, סרט פשע 
 מקום התרחשות:  דטרויט, מישיגן 
 תקציב:  20,000,000 דולר
 הכנסות:  138,700,000 דולר
 הכנסות באתר מוג'ו:   birdonawire
 דף הסרט ב־IMDb
 
ציפור על תיל (באנגלית: Bird on a Wire) הוא סרט פעולה אמריקאי משנת 1990 בבימויו של ג'ון בדהאם, עם מל גיבסון וגולדי הון בתפקידים הראשיים.
שם הסרט הוא בהשראת שירו המפורסם של לאונרד כהן "ציפור על תיל" המושמע ומושר במהלך העלילה.
חלק גדול מהסרט צולם בקולומביה הבריטית, בעיקר בוונקובר ובוויקטוריה. גבר שעזר להרשיע סוכן FBI, מקבל זהות חדשה. אחרי 15 שנה הוא נאלץ להימלט כשעולים על עקבותיו, וכשסוכנים שחברו לאנשי פשע מנסים ללכוד אותו.
הסרט התקבל בביקורות מעורבות אך זכה להצלחה מסחרית.
תקציר העלילה

יוג'ין סורנסטון (דייוויד קאראדין), סוכן לשעבר של המנהל לאכיפת הסמים משתחרר לאחר 15 שנות מאסר על הברחת סמים. בחוץ מחכה לו חברו, דיגס (ביל דיוק) שהצליח להתחמק מתפיסה. מטרתם היא למצוא ולחסל את ריק ג'רמין (מל גיבסון) שהסגיר אותו ונמצא מאז בתוכנית להגנת עדים.
ריק החליף כתובות, שמות ועבודות שונות. כעת הוא עובד בשם בדוי בתחנת דלק ומוסך בדטרויט. ארוסתו לשעבר, מריאן גרייבס (גולדי הון) היא כעת עורכת דין מצליחה ועשירה. היא מזהה אותו בתחנת הדלק אבל הוא מכחיש. ריק מתקשר לאיש הקשר האחראי שלו ב־FBI, לו בירד (ג'ף קורי), אך מתברר לו שהוא הוחלף בג'ואי ויברן (סטפן טובולסקי). ריק מספר לוויברן על חששוויו שהתגלה אבל אינו יודע שוויברן הוא סוכן מושחת שמשתף פעולה עם הפושעים. ויברן מעתיק את פרטיו של ריק על תקליטון ומוחק אותו מתכנת הגנת העדים.
בלילה מגיעה מריאן לתחנת הדלק כדי להשקיף על ריק ובאותו רגע מגיעים סורנסון ודיגס לחסל אותו. הוא מצליח להימלט למכוניתה של מריאן אך הפושעים הורגים את בעל התחנה ומעלים אותה באש.
מכאן מתחיל מרדף של הפושעים אחרי ריק ומריאן שמצטרפת אליהם המשטרה לאחר שהפושעים האשימו את ריק ברצח בעל התחנה ובהעלתה באש.
מטרתו של ריק היא להגיע לביתו של לו בירד כדי להוכיח את חפותו. בדרך הוא מגיע לסלון היופי בו עבד ומצליח לקבל את פנקס הכתובות שהשאיר. המשטרה רודפת אחרים בסמטאות הרובע הסיני כשהם רכובים על אופנוע. לבסוף הם מגיעים לחווה של הווטרינרית רייצ'ל וארני (ג'ואן סאברנס), שם עבד ריק בעבר ורייצ'ל שולפת קליע מישבנו. הסוכן ויברן מוסר את פרטי המקום לפושעים והם שולחים הליקופטר לחסל אותם. ברגע האחרון מצליח ריק להתניע מטוס קל ושניהם עולים עליו. מתפתח מרדף בין המטוס להליקופטר שבסופו מתנגש ריק קלות ברוטור של ההליקופטר שצונח ועולה בלהבות.
לבסוף מגיעים ריק ומריאן לביתו של לו בירד אבל מתברר להם שהוא לוקה במחלת אלצהיימר ולא זוכר דבר.
בירד מייעץ להם להסתתר בגן החיות. ריק שעבד שם בעבר מצליח לחדור לגן ובעקבותיו סורנסון, דיגס וויברן. מתפתח מרדף עוצר נשימה שבסופו דיגס נטרף על ידי אריות, ויברן נטרף על ידי תנינים וסורנסון נטרף על ידי טיגריסים.
ריק ומריאן משלימים זה עם זו ושטים ביאכטה לאיים הקריביים עם תוכנית להתחתן ולהקים משפחה.
צוות השחקנים הראשי

| שם השחקן/ית | שם הדמות | הערות |
| --- | --- | --- |
| מל גיבסון | ריצ'רד "ריק" ג'רמין |  |
| גולדי הון | מריאן גרייבס | ארוסתו של ריק |
| דייוויד קאראדין | יוג'ין סורנסון | פושע |
| ביל דיוק | "דיגס" | פושע |
| סטפן טובולובסקי | ג'ו ויברן | סוכן FBI מושחת |
| ג'ואן סבראנס | רייצ'ל | וטרינרית |
| ג'ף קורי | לו בירד | סוכן FBI |
גאור

פרק זה טעון עריכה. אנא תרמו לוויקיפדיה .
| גאור |
| --- | --- |
 גאור זכר
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: פרים
סוג:: פר
מין:: גאור
שם מדעי
 Bos gaurus ‏סמית, 1827
תחום תפוצה


גאור (שם מדעי: Bos gaurus בעבר Bibos gauris), נקרא גם סלנדנג או ביזון הודי, הוא סוג של פר החי בדרום אסיה ודרום-מזרח אסיה. האוכלוסיות הגדולות ביותר שלו מצויות כיום בהודו. הגאור הוא אחד המינים הגדולים ביותר מבין מיני הבקר, כשפרט בוגר יכול להגיע למשקל של יותר מ-1.2 טון.
מאפיינים

הגאור הוא המין הגדול ביותר בשבט הבקר. גדול יותר מהתאו האפריקני, התאו האסייתי והביזונים. רק זנים של בקר הבית גדולים ממנו.
הגאורים הם הכבדים והחזקים ביותר מכל מיני בקר הבר. לזכרים גוף שרירי ביותר עם רכס גבי אופייני ועור מדולדל ורחב, המקנים לו חזות חזקה במיוחד. הנקבות קטנות יותר, והרכס הגבי והעור המדולדל פחות מפותחים  אצלן. גאורים הם בעלי חיים גדולים מאד, והם הפרים היחידים שגובה הכתפיים מגיע לשני מטרים. משקלו של הגאור יכול להגיע לכ-1,250 ק"ג.
אויבו הטבעי של הגאור הוא הטיגריס הבנגלי, המנסה לעיתים לתקוף עגלים צעירים. תועדו אף מקרים של טיגריסים שטרפו פרטים בוגרים. אויב טבעי נוסף של הגאור הוא תנין הים, האורב לגאור ליד מקווי מים. תניני ים גדולים מסוגלים להרוג ולטרוף גם פרטי גאור בוגרים.
תת-מינים

לגאור ארבעה תת-מינים:
Bos gaurus laosiensis תפוצתו ממיאנמר עד סין.
גאור דרום מזרח אסיאתי - Bos gaurus readi תת-המין הנדיר ביותר. כיום, הוא מצוי בעיקר בהודו-סין ותאילנד. האוכלוסייה במיאנמר הושמדה כמעט כליל. גאורים דרום-מזרח אסיאתיים מצויים באוכלוסיות קטנות ביערות המפוזרים במחוז.
Bos gaurus gaurus (הודו, נפאל). גאור הודי. הקרוי גם "ביזון הודי" הוא תת-המין הנפוץ ביותר. אוכלוסייתו כוללת יותר מ-90% מכול אוכלוסיית הגאור בעולם. מצוי מאוד באזור עיירת הנופש קודאי קנאל שבדרום הודו
Bos gaurus hubbacki (תאילנד, מלזיה). מצוי בדרום תאילנד ובחצי-האי מלזיה. הקטן מבין ארבעת תת-המינים.
Bos gaurus frontalis או גָּיָל, גאור מבוית. כנראה הכלאה של גאור ופרה.
הערות שוליים

↑  גאור באתר הרשימה האדומה של IUCN
אחמד ג'עברי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  4 בדצמבר 1960 עזה, רצועת עזה המצרית 
 נהרג:  14 בנובמבר 2012 (בגיל 51) עזה, הרשות הפלסטינית 
 מדינה:  הרשות הפלסטינית הרשות הפלסטינית
 השכלה:  האוניברסיטה האסלאמית בעזה 
 השתייכות:    חמאס  גדודי עז א-דין אל-קסאם 
 דרגה:  מפקד 
 פעולות ומבצעים
 השתלטות חמאס על עזה 
 
אחמד סעיד ח'ליל אל-ג'עברי (בערבית: احمد الجعبري, תעתיק מדויק: אחמד אלג'עברי; 4 בדצמבר 1960 – 14 בנובמבר 2012), המכונה "אבו מוחמד" (أبو محمد), היה טרוריסט פלסטיני ובכיר בארגון הטרור חמאס שברצועת עזה. רשמית היה סגנו של מוחמד דף ברצועת עזה, אך נחשב למפקד בפועל של הזרוע הצבאית של חמאס, גדודי עז א-דין אל-קסאם, לאחר שמוחמד דף נפגע בהתקפת חיל האוויר הישראלי. הוגה, יוזם ומתכנן חטיפת גלעד שליט. לאחר חמש וחצי שנים חתם באופן אישי על שחרורו.[דרוש מקור][דרושה הבהרה] ב-14 בנובמבר 2012 נהרג על ידי צה"ל בראשית מבצע עמוד ענן.
ביוגרפיה

ג'עברי נולד ב-4 בדצמבר 1960 בשכונת שג'עייה שברצועת עזה המצרית. נמנה עם פלג של חמולת ג'עברי החברונית, שנמלטו לעזה מחשש לנקמת דם. סיים את לימודיו באוניברסיטה האסלאמית בעזה עם תואר בהיסטוריה.
ג'עברי, דור שלישי בסג'עיה, היה עצור בישראל משנת 1982, במשך 13 שנה, בגלל פעילותו בפת"ח. במהלך שהותו בכלא פגש את סלאח שחאדה, שהיה שותפו לתא, ושחאדה שכנע אותו לעבור לחמאס.
באמצע שנות ה-90 שימש ג'עברי כפעיל תשתית בדרג הביניים בתנועת חמאס. במסגרת פעילותו בארגוני צדקה (דעוה) של התנועה, שימש חוליה המקשרת בין פעילות איסוף כספים לבין הפעילות הצבאית. עם הזמן הפך לציר מרכזי ויצר קשר עם בכירי חמאס בחו"ל. מתוקף תפקידו הפך מקורב מאוד לכמה מבכירי הזרוע הצבאית של חמאס, כדוגמת מוחמד דף ועדנאן אל-ע'ול.
באמצע שנות ה-90 עבר גם למעורבות ישירה בהוצאה לפועל של פיגועים. בשנת 1998 נעצר על ידי הרשות הפלסטינית, אך שוחרר עם פרוץ האינתיפאדה השנייה, כעבור שנתיים.
ג'עברי פיקח על התפתחותה של הזרוע הצבאית של חמאס במהלך שנות האינתיפאדה השנייה, ונחשב בישראל ל"רמטכ"ל צבא חמאס".
גורמי הביטחון הישראליים סבורים כי לפיקודו היו כפופים כל מפקדי האזורים השונים ברצועת עזה, ומכלול היחידות הצבאיות השונות של התנועה: ייצור אמל"ח, מרגמות, רקטות, איסוף מודיעין, נ"מ, פעילות ימית, מנהרות, קשר, ועוד.
ביוגרפיה > מפקד הזרוע הצבאית

לאחר הריגתם של בכירים צבאיים קודמים בתנועה, כדוגמת סלאח שחאדה ואבראהים מקאדמה, ובעקבות פציעותיו הקשות של ראש הזרוע הצבאית של חמאס, מוחמד דף, בניסיונות התנקשות ישראליים, קיבל ג'עברי בסביבות שנת 2003 את הפיקוד על הזרוע הצבאית של התנועה. ב-18 באוגוסט 2004 נעשה ניסיון להרוג את ג'עברי על ידי ירי טילים ממסוקי אפאצ'י על ביתו. ג'עברי סבל מפצעים קלים-בינוניים מהתקיפה, ובנו, אחיו ושלושה בני משפחה אחרים נהרגו.
כמפקד הוביל ג'עברי קו של פיתוח יכולות הליבה הצבאיות של חמאס ברצועת עזה. במקום התמקדות בהוצאת פיגועים מתוך רצועת עזה אל שטחי ישראל, הקדיש ג'עברי משאבים לבניית תשתיות צבאיות נרחבות ולהפיכת הזרוע הצבאית לכדי ארגון צבאי ממשי, על כל הקשור לכך: הגדלת כוח האדם (ב"סדיר" וב"מילואים"), השתתת היררכיה פיקודית ברורה, הקמת יחידות מקצועיות חדשות, הרחבת ארסנל הנשק, הקמת מערך אימונים והכשרה מסודר ועוד.
ביוגרפיה > לאחר תוכנית ההתנתקות והשתלטות חמאס על הרצועה

ג'עברי, יחד עם בכירי חמאס סעיד סיאם וד"ר מחמוד א-זהאר, הוביל קו נצי ובלתי מתפשר בחמאס, ונחשב לאחד מיוזמי ההפיכה הצבאית האלימה שחמאס ביצעה בשנים 2006–2007 נגד הרשות הפלסטינית ברצועת עזה. עם השלמת השתלטות חמאס על רצועת עזה, חשף עצמו ג'עברי לראשונה לתקשורת במספר ראיונות, אז כונה "אחד המפקדים החשובים ביותר של גדודי אל-קסאם".
להערכת מנגנוני המודיעין של פת"ח, לאחר ההשתלטות על הרצועה, הזרוע הצבאית של חמאס בהנהגת ג'עברי חדלה להקשיב להנחיות ההנהגה הפוליטית של חמאס ברצועה, הנחשבת למתונה באופן יחסי. עצמאות זו כללה גם התייחסות שונה להנהגה הקיצונית יותר בדמשק. להערכת פת"ח, ג'עברי ופקודיו לא ראו כמחייבת אפילו את עמדת ראש הלשכה המדינית של הארגון, ח'אלד משעל.
במחצית השנייה של שנת 2008 דחף אלוף פיקוד דרום, יואב גלנט, לביצוע מבצע מיוחד לחטיפת ג'עברי, על ידי כוחות מיוחדים של צה"ל. הרמטכ"ל, גבי אשכנזי, אישר את הפשיטה, וכמוהו גם שר הביטחון, אהוד ברק, וראש הממשלה, אהוד אולמרט. גלנט פיקד עליה מתוך חדר המבצעים של השב"כ בתל אביב. הכוח הפושט התמקם בעמדות המתנה בעזה וארב לרכב בו נסע ג'עברי, אולם הלה פנה במפתיע ולא נסע בנתיב המתוכנן. הכוח שב לישראל מבלי להתגלות.
באוקטובר 2011 חתם ג'עברי באופן אישי על העסקה לשחרורו של גלעד שליט.[דרוש מקור]
ב-14 בנובמבר 2012 ג'עברי נהרג בסיכול ממוקד על ידי צה"ל ברצועת עזה, במבצע שעליו פיקדו ראש השב"כ יורם כהן וסגנו נדב ארגמן, באמצעות ירי מדויק שנורה לעברו מכלי טיס של חיל האוויר בעת שנהג ברכבו. לצדו ישב ברכב ראאד אל-עטאר, מפקד החטיבה הדרומית של הזרוע הצבאית, אך הוא לא נפגע. למרות דיווחים ראשוניים שבנו של ג'עברי היה איתו באוטו, רשת אל ג'זירה אישרה שדיווחים אלו שגויים. הריגתו הייתה מהלך הפתיחה במבצע עמוד ענן.
על פי גרשון בסקין, טרם נהרג היה ג'עברי מעורב במגעים להפסקת אש קבועה שתמנע פגיעה של ישראל בחמאס כאשר ארגונים אחרים יורים מהרצועה אל ישראל.
על שמו נקראה הרקטה לטווח ארוך של חמאס, J-80.
חיים אישיים

ג'עברי היה נשוי לשלוש נשים, ובהן בתו של עבד אל-עזיז א-רנתיסי. כן היה חותנו של בנו של רנתיסי, ובנו נשוי לבתו של סלאח שחאדה.
לקריאה נוספת

רוני שקד, "עמוק באדמה", ידיעות אחרונות, ‏ 2 בינואר 2009
יוסי יהושוע וראובן וייס, "אלפא, חד וחלק", ידיעות אחרונות, ‏ 05.04.2013.
הערות שוליים

↑  Ahmed Jaabari: elusive Hamas military chief | The Jordan Times, web.archive.org, ‏2012-11-16
↑  ראיון עם אחמד ג'בערי, באתר גדודי עז א-דין אל-קסאם, ‏2005
↑  אבי יששכרוף ועמוס הראל, חמאס הבריח מאיראן לעזה מידע לשיפור טווח הרקטות, באתר הארץ, 28 במרץ 2008
↑  אבי יששכרוף‏, חשיפה: כך ניסתה יחידת העילית לחטוף את רמטכ"ל חמאס, באתר וואלה, 25 ביולי 2013
↑  אמיר בוחבוט‏, האיש שפיקד על חיסול אחמד ג'עברי: זהו ראש השב"כ הבא, באתר וואלה, 12 בפברואר 2016
↑  יואב זיתון ואליאור לוי, רמטכ"ל חמאס אחמד ג'עברי חוסל בעזה לצד בנו, באתר ynet, 14 בנובמבר 2012
אהוד יערי, "רמטכ"ל חמאס" אחמד ג'עברי חוסל בעזה, חדשות 2, 14 בנובמבר 2012
↑  Hamas spokesman: We will respond - Middle East - Al Jazeera English
↑  אמיר בוחבוט‏, קצין איסוף: הסיבות שבגללן החמאס יושב בשקט, באתר וואלה, 22 בפברואר 2013.
↑  ניר חסון, הפעיל שסייע בשחרור שליט: ג'עברי עמד לחתום על הפסקת אש קבועה עם ישראל, באתר הארץ, 15 בנובמבר 2012
| חמאס חמאס |
| --- | --- | --- |
| מחלקות | הלשכה המדינית של החמאס • גדודי עז א-דין אל-קסאם |  |
| היסטוריה | אמנת חמאס • תמיכת איראן בחמאס • תמיכת טורקיה בחמאס |  |
| קרבות ומלחמות | האינתיפאדה הראשונה • האינתיפאדה השנייה • עימות חמאס–פת"ח ברצועת עזה • מבצע עופרת יצוקה • מבצע עמוד ענן • מבצע צוק איתן • מבצע שומר החומות • מבצע חגורה שחורה • טבח שבעה באוקטובר  • מלחמת חרבות ברזל |  |
| פיגועים | רצח אבי סספורטס ואילן סעדון • חטיפת נסים טולדנו ורציחתו • הפיגוע בקו 5 • הפיגועים באוטובוסים בקו 18 בירושלים • הפיגוע בדיזנגוף סנטר • הפיגוע בדולפינריום • הפיגוע במסעדת סבארו • הפיגוע במלון פארק • הפיגוע במסעדת מצה • רצח שלושת הנערים |  |
| מנהיגים | אחמד יאסין • יחיא עיאש • אחמד ג'עברי • עבד אל-עזיז א-רנתיסי • ח'אלד משעל • יחיא סינוואר • אסמאעיל הנייה |  |
| תקשורת, תעמולה וחינוך | ערוץ אל-אקצא • האוניברסיטה האסלאמית בעזה • תקוף, תעשה פיגועים • חלוצי המחר • מערך ההסברה של חמאס • סוכנות הידיעות שהאב • מרכז המידע הפלסטיני |  |
גב-ים

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  גבים
 מייסדים:  החברה הכלכלית לארץ ישראל
 תקופת הפעילות:  1928–הווה (כ־97 שנים)
 משרד ראשי:  חיפה
 שליטה בחברה:  חברה לנכסים ולבנין
 שווי שוק:  6.77 מיליארד ש"ח (30 בינואר 2025)
 הכנסות:  757 מיליון ש"ח (2023)
 רווח תפעולי:  1.03 מיליארד ש"ח (2023)
 רווח:  683 מיליון ש"ח (2023)
 הון עצמי:  5.52 מיליארד ש"ח (2023)
 סך המאזן:  15.4 מיליארד ש"ח (2023)
 יו"ר:  מיכאל יוסף זלקינד
 מנכ"ל:  אבי יעקובוביץ
  
 www.gav-yam.co.il
 
חברת גב-ים לקרקעות בע"מ, המוכרת בשם המקוצר "גב-ים", היא חברה ציבורית ישראלית העוסקת בתכנון, הקמה, שיווק, השכרה, תחזוקה וניהול פארקים לתעשייה, מבנים לתעשייה, למסחר, ללוגיסטיקה וכן חניונים, משרדים ומגורים.
ניירות הערך שלה נסחרים בבורסה לניירות ערך בתל אביב.
היסטוריה

חברת גב-ים נוסדה ביוני 1928 על ידי "החברה הכלכלית לארץ ישראל", שנוסדה על ידי סיעתו של השופט לואי ברנדייס. החברה הכלכלית לארץ ישראל הקימה את חברת גב-ים כדי שזו תפתח 5,000 דונם שאותם רכשה במפרץ חיפה מידי "חברת הכשרת מפרץ חיפה" ושעל חלקם הוקמה קריית ים. חברת גב-ים הוקמה במטרה לפתח תשתית לתעשייה בארץ ישראל.
החברה עודדה את הקמתם של מפעלים על קרקעותיה במפרץ חיפה ונתנה סיוע פיננסי למפעלים שונים לשם הקמת אזור תעשייתי מפותח. גב-ים הייתה שותפה פעילה בפיתוח נמל הקישון והעמידה לרשות נמל זה רזרבות קרקעיות רבות שעמדו בבעלותה. עם קום המדינה, השתלבה גב-ים בפיתוח אזורי תעשייה במקומות שונים בארץ, חכרה שטחים ממינהל מקרקעי ישראל, ובעידוד משרד המסחר והתעשייה המשיכה בהקמת מבני תעשייה ומסחר להשכרה. בשנת 1939 החלה גב-ים בהקמת שכונת מגורים בקריית ים, שכונה שבהמשך הפכה לעיר. בשותפות עם חברה אחרת הקימה גב-ים שכונת מגורים הכוללת מרכז מסחרי בקריית אליעזר בחיפה. בנוסף, בנתה גב-ים בכרמל. החברה השתתפה בגאולת קרקעות מפרץ חיפה ביחד עם הקרן הקיימת לישראל. במסגרת זו תכננה גב-ים את בניית אזור המפרץ, סללה כבישים והקימה תשתית תעשייתית.
בין השנים 1954 ל-1968 השתתפה גב-ים בהקמה והניהול של נמל הקישון.
בעלות

בשנת 1970 עברה גב-ים לבעלותה המלאה של החברה לנכסים ולבניין (מקבוצת IDB). בחודש יוני 1978 פרסמה החברה לראשונה תשקיף להנפקת מניות לציבור ומניותיה נרשמו למסחר בבורסה לניירות ערך בתל אביב. מאז גייסה מהציבור הון נוסף במהלך השנים.
ב-1 ביולי 2019 שיעור החזקתה של נכסים ובניין בהון המונפק של החברה ירד מכ-51.7% לכ-40.0%. כיום שיעור החזקתה של נכסים ובניין כ-29.9%.
בשלהי 2020 אקוויטי פייננס קורפ, בבעלותו של המיליארדר אהרון פרנקל, רכשה את השליטה בחברה.
בדצמבר 2021 מכר פרנקל את אחזקתו בגב-ים (37.2%) לחברה לנכסים ולבנין, תמורת 3.25 מיליארד ש"ח (כולל הדיבידנדים שקיבל במהלך התקופה ועד להשלמת העסקה). בחישוב כלכלי מחיר המניה עמד על 40.5 ש"ח (5% מעל מחיר השוק). פרנקל רשם תשואה של 125% על השקעתו בגב-ים ורווח של 1.25 מיליארד ש"ח בתוך שנה.
החל מיום 8 במרץ 2022, בעלת השליטה בחברה היא חברה לנכסים ולבנין בע"מ.
הנהלה

בספטמבר 2024 הודיע מנכ"ל החברה אבי יעקובוביץ, כי יסיים את תפקידו לאחר 12 שנים. יעקובוביץ, שכיהן בתפקידים שונים בחברה במשך 34 שנים, ימונה לתפקיד סגן יו"ר החברה. במקומו תכנס לתפקיד נטלי משען-זכאי, שכיהנה עד אז כמנכ"לית דסק"ש ונכסים ובניין. החילופים צפויים להתבצע בפברואר 2025 לאחר תקופת חפיפה.
תחת הנהגתו של יעקובוביץ, גב-ים הציגה צמיחה משמעותית. שווי החברה עלה מ-1.5 מיליארד שקל ל-6.5 מיליארד שקל, דמי השכירות נטו (NOI) הוכפלו מ-323 מיליון שקל ב-2012 ל-657 מיליון שקל ב-2023, ומצבת נכסי החברה גדלה מ-700 אלף מ"ר ל-1.2 מיליון מ"ר. יו"ר דירקטוריון גב-ים, מייקי זלקינד, הודה ליעקובוביץ על תרומתו להפיכת גב-ים לאחת מחברות הנדל"ן המניב המובילות בישראל.
נכסים מרכזיים

נכון לשנת 2019, בבעלות חברת גב-ים נמצאים הנכסים הבאים:
גב-ים ת"א ToHa - מגדל משרדים בשטח של כ-90,000 מ"ר ובגובה של 100 מ״ר. גודל ממוצע של קומות הבניין הוא כ-3,000 מ"ר ועל גג הבניין, מרפסת שעתידה להיות מלאה במסעדות.
גב-ים הרצליה צפון - כ-73 אלפי מ"ר בנוי, ממוקם בצפון אזור התעשייה והעסקים בהרצליה פיתוח, ביחד עם מרכז גב-ים הרצליה ומתחם גב-ים O2.
גב-ים הרצליה O2 - כ-60 אלפי מ"ר בנוי.
מרכז גב-ים הרצליה (קומפלקס של 6 מבנים, כולל חניון תת-קרקעי).
פארק מתם, מרכז תעשיות מדע חיפה בע"מ נמצאה בבעלות משותפת של חברת גב-ים-50.1% והחברה הכלכלית לחיפה בע"מ-49.9%).
מרכז קונגרסים בינלאומי חיפה (חברה בבעלות מלאה של מת"ם המנהלת ומתחזקת את מרכז הקונגרסים).
פארק גב ים נגב - פארק תעשיות היי-טק בבאר שבע, סמוך לאוניברסיטת בן-גוריון בנגב ולקריית התקשוב של צה"ל.
פארק גב-ים רחובות - הוקם בשותפות עם מכון ויצמן למדע (חלק החברה 72%) ושוכן באזור התעשייה של נס ציונה ורחובות, הוא פארק ביוטק ועסקים המתאפיין בריבוי חברות מתחום מדעי החיים.
פארק גב-ים לוד - כ-40 אלף מ"ר הממוקם בכניסה לאזור התעשייה לוד, הוא שיתוף פעולה חברת גב-ים (חלק החברה 50%) לחברת ממן (הפארק סמוך לנמל התעופה בן-גוריון בלוד).
פארק גב-ים טירת כרמל (כ-18 דונם, כ-10 מבנים בשטח בנוי כ-12,400 מ"ר).
קריית תעשיות עתירות מדע בע"מ - החברה נמצאת בבעלות חברת גב-ים (25%), המנהלת את קריית תעשיות עתירות המדע בהר חוצבים, ירושלים.
פארק גב-ים מפרץ חיפה (כ-50 אלפי מ"ר).
פארק גב-ים חולון - כ-46 אלף מ"ר.
פארק גב-ים יבנה - כ-32 אלף מ"ר
פארק גב-ים קיסריה
פארק גב-ים באר יעקב - כ-3,700 מ"ר הפרוסים על 5 בניינים.
גב-ים רעננה - מרכז העסקים גב-ים רעננה בשיתוף חברת שופרסל נדל״ן, מוקם בימים אלו במתחם הנחשק ביותר באזור התעשייה הצפוני ברעננה. מרכז העסקים הוא פרי שיתוף פעולה עם שופרסל נדל"ן (חלק החברה 69.5%).
גב-ים מודיעין - המתחם בשטח של 74 דונם עם מבנים בהיקף של כ-28,000 מ״ר.
גב-ים ראש העין - כ-13 אלף מ"ר
גב-ים חיפה רמת הנשיא - פרויקט בניה למגורים בשיתוף עם חברת רסקו (חלק החברה 50%)
קרקע בקריית ים בה כ-400 יחידות דיור, שהוקמו על קרקע שבבעלותה הפרטית של החברה והוחכרו לרוכשי הדירות (גב ים נותרה הבעלים של הקרקע)
נכסים מניבים נוספים המיועדים לתעשייה ואחסנה - עכו, גדרות, עפולה וכו'.
הערות שוליים

↑  TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
1 2 3 4 5  חברת גב-ים לקרקעות בע"מ: נתונים כספיים באתר מאי"ה.
↑  נמל הקישון - לחברת" גב ים", חרות, 6 באוקטובר 1954
↑  שרותי נמל הקישון נחכרו לחב' "גב-ים", דבר, 8 באוקטובר 1954
↑  גולן חזני, אהרון פרנקל לא עוצר: רוכש מניות נוספות של גב-ים מהפניקס, באתר כלכליסט, 3 בנובמבר 2020
↑  גב-ים: יריב בר-דעה מונה לתפקיד סמנכ"ל שיווק ופיתוח עסקי בחברה, באתר Nadlancenter, ‏2020-11-08
↑  ניצן כהן, הושלמה עסקת הענק בגב-ים: פרנקל קיבל 3.25 מיליארד שקל, באתר אייס, 6 ביוני 2022
↑  גולן חזני, עסקת הענק נחתמה: פרנקל מכר אחזקותיו בגב ים לנכסים ובניין ב-3.1 מיליארד שקל, באתר כלכליסט, 25 בדצמבר 2021
↑  ניצן כהן, תם המאבק בגב-ים: אהרון פרנקל מכר אחזקותיו בעסקת ענק, באתר אייס, 26 בדצמבר 2021
↑  עומרי כהן, ‏הסיבוב של אהרון פרנקל בגב-ים: 1.25 מיליארד שקל בשנה וחצי, באתר גלובס, 25 בדצמבר 2021
↑  גולן חזני, עסקת הענק הושלמה: נכסים ובניין רכשה את חלקו של אהרון פרנקל בגב-ים ב-3 מיליארד שקל, באתר כלכליסט, 6 ביוני 2022
↑  אהרון פרנקל: מתלמיד ישיבה לאיל הון, באתר אייס, 15 בספטמבר 2024
↑  נכסים ובניין עלתה לשליטה בגב-ים; שיכון ובינוי זכתה במכרז תשתיות ענק בפנסילבניה, באתר Nadlancenter, ‏2022-03-11
↑  גולן חזני, גב ים: נטלי משען-זכאי תמונה למנכ"לית - במקום אבי יעקובוביץ, באתר כלכליסט, 22 בספטמבר 2024
↑  חזי שטרנליכט, ‏אחרי 12 שנות ניהול גב-ים: אבי יעקובוביץ יוחלף ע"י נטלי משען-זכאי, באתר גלובס, 22 בספטמבר 2024
↑  דוח תקופתי לשנת 2010
↑  מגדל ToHA בתל-אביב הוכתר כבניין הטוב ביותר במזרח התיכון, באתר ynet, 24 במאי 2021
↑  הבניין בתל אביב שנבחר ל"מגדל המשרדים הטוב בעולם", באתר וואלה, 24 במאי 2021
↑   גילי מלניצקי, אם לא באירוויזיון, לפחות בתחרות הזאת ניצחנו: זה המגדל הטוב במזרח התיכון, באתר TheMarker‏, 24 במאי 2021
↑  כפיר אדר, האוסקר של עולם האדריכלות: בניין המשרדים הטוב בעולם נמצא בישראל, באתר אייס, 24 במאי 2021
↑  הישג עולמי: מגדל ToHA נבחר ל'מגדל המשרדים הטוב בעולם', באתר מוקד החדשות, ‏2021-05-23
↑  שלומית צור, ‏פשרה: גב ים תשקיע מאות אלפי שקלים במתנ"ס בקריית ים, באתר גלובס, 10 בדצמבר 2017
Metropolis Pt. 2: Scenes from a Memory

Metropolis Pt. 2: Scenes from a Memory הוא אלבום האולפן החמישי של להקת הפרוגרסיב מטאל Dream Theater, שיצא לאור ב־1999. האלבום הוא אלבום הקונספט הראשון של הלהקה.
העלילה באלבום > Regression

האלבום נפתח בשיר "רגרסיה" ("Regression") (טיפול בבעיות נפשיות באמצעות היפנוט). בתחילת השיר אנו שומעים את קולו של דמות המהפנט שמרגיעה את ניקולס (גיבור הסיפור) ומכניסה אותו למצב היפנוזה. ניקולס המורדם פוגש לראשונה בוויקטוריה. מבחינה מוזיקלית ניתן לשמוע במהלך השיר קטעים מ-"Home" ומ-"Ths Spirit Carries On", שני שירים שיופיעו במהלך האלבום.
העלילה באלבום > Overture 1928

"אוברטורה 1928" ("Overture 1928") הוא קטע אינסטרומנטלי, שכולל בתוכו קטעים משירים רבים באלבום ( כמו "The Dance of Eternity", "One Last Time" ועוד). בנוסף ישנם ריפים מהשיר Metropolis Pt. 1 מהאלבום Images and Words. עלילתית, ניקולס מתמקד בחייו ובעברו ומרגיש חיבור מוזר בין חייו שלו לחייה (ולדמותה) של ויקטוריה.